Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 783/13/8803	Košice II, 16.4.2015
EEČ : 2-64-105-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 12.2.2014, spisová značka 2 Pv 783/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenému XXXXX pre prečin krádeže podľa § 212 ods. 2 písm. f/ Trestného zákona, ktorého sa dopustil na tom skutkovom základe, že dňa 9.12.2013 o 20.00 hod. v OC Kaufland na ul. Popradskej v Košiciach odcudzil z predajnej plochy 1 fľašu alkoholu zn. Slivka 40% v hodnote 3,99.-€, ktorú si vložil do ruksaku a následne prešiel cez pokladničnú zónu bez zaplatenia, pričom bol zadržaný pracovníkom SBS a odcudzený tovar bol v nepoškodenom stave vrátený, pričom uvedeného skutku sa dopustil po tom, čo bol Obvodným oddelením XXXXX - Západ v blokovom konaní č. bloku 18015293 zo dňa 7.11.2013 s právoplatnosťou toho istého dňa postihnutý blokovou pokutou vo výške 30.-€ za priestupok proti majetku podľa § 50 ods. 1 Zákona č. 372/1990 Zb. zákonov o priestupkoch.

Uznesením prokurátora Okresnej prokuratúry XXXXX II zo dňa 12.2.2014, spisová značka 2 Pv 783/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka OO PZ XXXXX - Západ, sp. zn. ORP-4974/ZA-KE-2013 zo dňa 10.12.2013 bolo podľa § 206 ods. 1 Trestného poriadku vznesené obvinenie XXXXX XXXXX za prečin krádeže podľa § 212 ods. 2 písm. f/ Trestného zákona na tom skutkovom základe, že dňa 9.12.2013 o 20.00 hod. v OC Kaufland na ul. Popradskej v Košiciach odcudzil z predajnej plochy 1 fľašu alkoholu zn. Slivka 40% v hodnote 3,99.-€, ktorú si vložil do ruksaku a následne prešiel cez pokladničnú zónu bez zaplatenia, pričom bol zadržaný pracovníkom SBS a odcudzený tovar bol v nepoškodenom stave vrátený, pričom uvedeného skutku sa dopustil po tom, čo bol Obvodným oddelením XXXXX - Západ v blokovom konaní č. bloku 18015293 zo dňa 7.11.2013 s právoplatnosťou toho istého dňa postihnutý blokovou pokutou vo výške 30.-€ za priestupok proti majetku podľa § 50 ods. 1 Zákona č. 372/1990 Zb. zákonov o priestupkoch.

	Prokurátor Okresnej prokuratúry XXXXX II uznesením, sp. zn. 2 Pv 783/2013 zo dňa 12.2.2014 podľa § 216 ods. 1 písm. a), c) Trestného poriadku podmienečne zastavil trestné stíhanie vedené proti obvinenému XXXXX XXXXX, s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 11.3.2014.

	Obvinený XXXXX počas určenej skúšobnej doby, ako to vyplýva z oznámení OÚ XXXXX, OR PZ ODI XXXXX, Mestskej časti XXXXX - XXXXX  a odpisu z registra trestov viedol riadny život a nedopustil sa ďalšej trestnej činnosti a ani priestupku. Taktiež z lustrácie v GP SR je zrejmé, že voči menovanému v skúšobnej dobe podmienečného zastavenia trestného stíhania nebolo vznesené obvinenie pre iný trestný čin.

	Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor